Document ID: 31997R1488

KOMISSION ASETUS (EY) N:o 1488/97,
annettu 29 päivänä heinäkuuta 1997,
maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa annetun neuvoston asetuksen (ETY) N:o 2092/91 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa 24 päivänä kesäkuuta 1991 annetun neuvoston asetuksen (ETY) N:o 2092/91 (1),sellaisena kuin se on viimeksi muutettuna komission asetuksella (EY) N:o 418/96 (2), ja erityisesti sen 13 artiklan,
sekä katsoo, että
asetuksen (ETY) N:o 2092/91 7 artiklan 1 a kohdan mukaisesti kyseisen asetuksen 7 artiklan 1 kohdassa säädettyjä vaatimuksia ei sovelleta tuotteisiin, jotka ovat olleet yleisesti käytössä ennen kyseisen asetuksen antamista, yhteisössä hyväksyttyä luonnonmukaista maataloutta koskevaa käytäntöä noudattaen,
useat jäsenvaltiot ovat toimittaneet komissiolle asianmukaiset tiedot tuotteista, joita on yleisesti käytetty luonnonmukaisessa viljelyssä niiden alueella ennen 24 päivää kesäkuuta 1991 ja jotka eivät sisälly asetuksen (ETY) N:o 2092/91 liitteeseen II; ne ovat myös osoittaneet, että kyseiset tuotteet ovat edelleen sallittuja kyseisten jäsenvaltioiden maanviljelyssä yleensä; jäsenvaltioiden pyyntöjen tarkastelun jälkeen osoittautui aiheelliseksi lisätä tässä vaiheessa tuote "savimineraalit" maanparannukseen käytettävänä tuotteena ja seuraavat tuotteet kasvinsuojeluaineena: atsadiraktiini, mehiläisvaha, tietyt kupariyhdisteet, etyleeni, gelatiini, kaliumalumiinisulfaatti, rikkikalkki, lesitiini Nicotiana tabacum- lajista tehty uutos, mikro-organismivalmisteet, mineraaliöljyt, kaliumpermanganaatti ja kvartsihiekka,
tässä yhteydessä on otettava mukaan myös Itävallassa, Suomessa ja Ruotsissa perinteisessä käytössä olevat tietyt tuotteet (kotitalousjätekomposti, sokerintuotannosta saatu liejukalkki),
eräät jäsenvaltiot ovat lisäksi vaatineet, että tietyt muut lannoitteet, kasvinsuojeluaineet ja muut maataloudessa käytetyt tuotteet pitäisi sisällyttää asetuksen (ETY) N:o 2029/91 liitteeseen II, jotta kyseisiä aineita voisi käyttää luonnonmukaisessa viljelyssä; tarkastelun jälkeen todettiin, että kyseisen asetuksen 7 artiklan 1 kohdassa asetetut vaatimukset täyttyvät diammoniumfosfaatin ja tiettyjen pyretroidien osalta, sillä kyseiset tuotteet hyväksytään ainoastaan, jos niitä käytetään pyydyksissä, sekä hydrolysoituneiden proteiinien osalta, jos niitä käytetään pyydyksissä tai hyväksyttyinä yhdistelminä asetuksen (ETY) N:o 2092/91 liitteessä II olevassa B osassa lueteltujen muiden kasvinsuojelutuotteiden kanssa,
kotitalousjätekomposti, sokerintuotannosta saatu liejukalkki, Nicotiana tabacum-lajista tehty uutos, kupariyhdisteet, mineraaliöljyt, metaldehydi- ja pyretroidipyydykset olisi otettava mukaan enintään viideksi vuodeksi, ja niihin sovelletaan myöhemmistä tutkimuksista saatuja tuloksia vaatimusten viimeistelemiseksi tai kyseisten tuotteiden mahdolliseksi korvaamiseksi vaihtoehtoisilla tuotteilla; uudelleentarkastelu olisi aloitettava mahdollisimman pian kyseisten tuotteiden säilyttämisestä kiinnostuneiden jäsenvaltioiden toimittamien lisätietojen perusteella,
tiettyjen lannoitteiden ja kaikkien kasvinsuojeluaineiden osalta on laadittava käyttöä ja/tai yhdisteitä koskevat vaatimukset; erityisesti kupariyhdisteiden ja Nicotiana tabacum-uutteen osalta on asianmukaista, että käyttöedellytysten myöhempi rajoittaminen tiettyihin kasvilajeihin ja/tai tuholaisiin tutkitaan mahdollisimman pian, viimeistään 30 päivään kesäkuuta 1999 mennessä,
on käynyt ilmi, että tiettyjä asetuksen (ETY) N:o 2092/91 liitteessä A olevassa B osassa lueteltuja kasvinsuojelutuotteita ei käytetä, joten ne voidaan poistaa liitteestä,
tietyt jäsenvaltiot ovat vaatineet tiettyjen tuotteiden lisäämistä asetuksen (ETY) N:o 2092/91 liitteeseen VI ja rajoittavampien käyttöedellytysten mukaan ottamista tiettyjen sellaisten tuotteiden osalta, jotka eivät ole maatalousperäisiä ja jotka sisältyvät jo liitteeseen, tarkastelun jälkeen on todettu, että pyynnöt täyttävät asetuksen (ETY) N:o 2092/91 5 artiklan 4 kohdassa ja komission asetuksen (ETY) N:o 207/93 (3), sellaisena kuin se on muutettuna asetuksella (EY) N:o 345/97 (4), 2 artiklassa säädetyt vaatimukset,
olisi myönnettävä lisäaikaa poistettujen tai ainoastaan rajoitetuissa olosuhteissa sallittujen tuotteiden varastojen hävittämiseksi,
asetusta (ETY) N:o 2092/91 olisi muutettava vastaavasti, ja
tässä asetuksessa säädetyt toimenpiteet ovat asetuksen (ETY) N:o 2092/91 14 artiklassa tarkoitetun komitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 2092/91 liitteet II ja VI tämän asetuksen liitteen mukaisesti.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Asetuksen (ETY) N:o 2092/91 liitteessä II olevaan B osaan ja liitteessä VI olevaan B ja C osaan ennen tämän asetuksen voimaantuloa sisältyviä tuotteita voidaan käyttää edelleen aikaisemmin sovelletuin edellytyksin, kunnes niiden varastot on käytetty loppuun, kuitenkin enintään 31 päivään maaliskuuta 1998 asti.
Asetuksen (ETY) N:o 2092/91 liitteessä II ja VI lueteltuja tuotteita, joita koskevat rajoittavammat edellytykset kuin ennen tämän asetuksen voimaantuloa, voidaan käyttää edelleen aikaisemmin sovelletuin edellytyksin, kunnes olemassa olevat niiden varastot on käytetty loppuun, kuitenkin enintään 31 päivään maaliskuuta 1998 asti.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä heinäkuuta 1997.

Labels: 3
6